钦定古今图书集成/明伦汇编/闺媛典/第169卷 > 唐良正妻张氏
## 钦定古今图书集成/明伦汇编/闺媛典/第169卷 > 唐良正妻张氏

按《严州府志》：“张氏，唐良正妻，建德人。正父母生正最
晚，娶最早。正病怯弱蚤世，氏年二十六，已生三子，二
老垂白，家徒四壁，或欲夺其志，氏持刀自刎以救免。
茹苦攻纺，绩以自食。遇舅姑病，辄祷以身代，刲股和
药以进。舅姑没，正棺尚在浅土，氏连葬三丧，教三子
皆成立。仲子鉴，补邑校弟子员，年七十四卒。直指疏”
其事，旌表。